Նա նորից կրկնեց իրենց դիրքորոշումը, որ ՏԻՄ ընտրություններին վերաբերող փոփոխությունները այս պահին պետք չէ, որ տեղի ունենան: «Հատկապես երբ հաշվի ենք առնում, որ Հայաստանում Տեղական ինքնակառավարման մարմինների զարգացման ողջ գործընթացը գործընկերային ուղեկցություն է ստանում Եվրոպայի խորհրդի կողմից, իսկ Եվրոպայի խորհրդի կոնգրեսն այս մասով ունի բացառիկ մանդատ տեղական ընտրություններին հետևելու, խորհրդատվություն ապահովելու և եվրոպական խարտիայի տեսանկյունից մոնիթորինգ անելու: Ժամանակային այս փուլում այդ ներգրավվածությունը չապահովելը իր հետ կբերի նաև երկխոսության խզման: Կարծում եմ՝ կարող ենք ավելի սոլիդար ճանապարհով գնալ»,- ասաց նա: